**Óvodás búcsúztató 2013.**

1. ***Lánc, lánc, eszterlánc***
2. ***K. László Szilvia: Ovi-búcsúztató***

Most, hogy ilyen nagy lettem,

vár az iskola.

Elbúcsúzom tőletek,

viszlát óvoda!

Sok játékod, szép meséid

nagyon szerettem,

óvó néni kedves arcát

el nem feledem.

Szép emlékek, nagy élmények,

nem szállnak tova soha,

visszajövök, elmesélem,

milyen az az iskola!

1. ***Hívogat az iskola-ének***
2. ***Donászy Magda: Búcsú az óvodától***

Kicsik voltunk, nagyok leszünk,

Hívogat az iskola,

Csingi-lingi! Gyertek, gyertek!

Szól a csengő szép szava.

Megyünk immár, hogyne mennénk

Kedvesek ám a betűk.

De most azért óvodásként,

Mégis könnyes a szemünk.

De jó is volt ide járni!

Mennyi öröm várt itt ránk!

Sok-sok mese, nóta, játék,

Napsugaras, szép világ.

Itt játszottunk télen, nyáron,

Nőttem, s velem nőtt a szék

A baba, a labda, az autó,

Tanultam verset, mesét.

Hej, de jó volt ide járni!

Ugye bizony, gyerekek?

Óvó néni, akár csak az

Édesanyánk, szeretett.

A csengőig ágaskodtam

Most elérem könnyedén,

S a kicsiknek most én mondom

Te is megnősz, kisöcsém.

Kicsik voltunk, nagyok leszünk

Hívogat az iskola.

De téged, szép óvodánk,

Nem felejtünk el soha.